stanford-oval/wikipedia huggingface dataset:
בורנו (ניגריה)
היסטוריה

מהמאה ה-7 מה שהוא כיום מדינת בורנו היה בשטח אימפריית קאנם בורנו, אימפריה שנמשכה מדרום לוב של ימינו (פזאן) דרומה דרך רוב צ'אד של היום לתוך מדינת בורנו המודרנית. בתחילת המאה ה-19 כאשר הג'יהאד של הפולאני החליש משמעותית את האימפריה, בורנו החלה לדעוך. חלק גדול מהמדינה הדרומית של בורנו המודרנית נכבש במלחמות והוכנס לאמירות אדאמאווה תחת הח'ליפות סוקוטו. כ-80 שנים לאחר מכן המצביא סודני רביע א-זובייר כבש את האימפריה ושלט עד שהוא נהרג על ידי כוחות צרפתיים בקרב קוסרי בשנת 1900. אמירות אדאמאווה גם הובסה על ידי כוחות קולוניאליים, כשהיא מפסידה במלחמות אדאמאווה לגרמניה ולאימפריה הבריטית. שטחי רביע (שחודשו מאוחר יותר כאמירות בורנו) ואמירות אדאמאווה חולקו לאחר מכן בין הכוחות הקולוניאליים כשמדינת בורנו המודרנית נחלקת בין גרמניה לאימפריה הבריטית.
האזור בשליטת בריטניה הוכנס לפרוטקטורט של צפון ניגריה שהתמזג מאוחר יותר לניגריה הבריטית לפני שהפכה לעצמאית כניגריה בשנת 1960. האזור בשליטת גרמניה (השטח לאורך הגבול המודרני עם קמרון) יצר את דויטש-בורנו כחלק מקמרון הגרמני עד שכוחות הברית פלשו וכבשו את קמרון במהלך מסע קמרון במלחמת העולם הראשונה. לאחר המלחמה, מה שהוא כיום הפריפריה המזרחית של מדינת בורנו הפך לחלק מהצפון קמרון הבריטי עד 1961, כאשר משאל עם הוביל למיזוג עם ניגריה. במקור, מדינת בורנו המודרנית הייתה חלק מהאזור הצפוני שלאחר העצמאות עד 1967 כאשר האזור חולק והשטח הפך לחלק מהמדינה הצפון-מזרחית. לאחר חלוקת המדינה הצפון-מזרחית, מדינת בורנו הוקמה ב-3 בפברואר 1976 לצד עשר מדינות נוספות. חמש-עשרה שנים לאחר הקמת המדינה, קבוצת רשויות מקומיות במערב המדינה הופרדו להקמת מדינת יובה החדשה. שנים מאוחר יותר, בתחילת שנות ה-2000, המדינה הפכה למוקד של קבוצת האסלאמיסטים בוקו חראם מאז שהחלה במרידתה ב-2009. בין השנים 2012 ל-2015, המרד הסלים באופן דרמטי כאשר חלק גדול מהמדינה נפל לשליטת הקבוצה, שהפכה במהרה לקבוצת הטרור הקטלנית ביותר בעולם ב-2015 ואילצה מיליונים לעזוב את בתיהם. בעקבות מתקפה המונית רב-לאומית בשנת 2015 יחד עם סכסוכים פנימיים בין הטרוריסטים בין קבוצת בוקו חראם המקורית לבין פלג מדינת האסלאם – מחוז מערב אפריקה, הקבוצה נאלצה לעזוב את מעוזיה ליער סמביסה ולכמה איים באגם צ'אד עד 2017; עם זאת, הטרוריסטים ממשיכים להוות איום ברחבי המדינה עם התקפות תכופות על מטרות אזרחיות וצבאיות כאחד.
כמדינה המבוססת חלקית על חקלאות, כלכלת המדינה הכפרית של בורנו הסתמכה רבות על משק חי וגידולים לפני מרידת בוקו חראם בעוד שעיר הבירה של המדינה, מיידוגורי, היא מרכז סחר ושירותים אזורי מרכזי. עם זאת, לאחר שנים של המרד שפגע בפיתוח ואילץ את החקלאים לעזוב אזורים כפריים במדינה, לבורנו יש את מדד הפיתוח האנושי השלושה עשר הנמוך ביותר במדינה, אך כאשר המרד דעך מעט מאז 2016, הפיתוח התחדש.
נכון לשנת 2022, חלק גדול ממדינת בורנו נכבש על ידי ISWAP (אנ').
משאבים טבעיים

מדינת בורנו עשירה במשאבי טבע בשפע,  הנדרשים מאוד על ידי תעשיות ולמטרות מסחריות. אלו כוללים:
קאוליניט
חרסית
דיאטומיט
טרונה (אנ')
מלח טבעי
עפרת ברזל
חול סיליקה
נָצִיץ
קוורץ
מגנטיט
אורניום
הערות שוליים

↑  "This is how the 36 states were created". Pulse.ng. 24 באוקטובר 2017. נבדק ב-15 בדצמבר 2021. {{cite web}}:  (עזרה)
↑  "Population 2006-2016". National Bureau of Statistics. נבדק ב-14 בדצמבר 2021. {{cite web}}:  (עזרה)
↑  Olugbode, Michael (10 במאי 2014). "Sambisa Forest From Nature Conservation to Terrorists Haven". ThisDay. אורכב מ-המקור ב-9 במאי 2015. נבדק ב-15 בדצמבר 2021. {{cite web}}:  (עזרה)
↑  Collyer, Rosie (25 בדצמבר 2019). "Elephant herd sighted in Nigeria's Boko Haram warzone". Radio France Internationale. נבדק ב-15 בדצמבר 2021. {{cite web}}:  (עזרה)
↑  "Elephants return to war zone". The Elephant Protection Initiative. 27 באוקטובר 2020. נבדק ב-15 בדצמבר 2021. {{cite web}}:  (עזרה)
↑  Odunsi, Wale (19 בנובמבר 2021). "Boko Haram, ISIS, ISWAP threat in Nigeria increasing – Osinbajo notifies US". Daily Post. נבדק ב-16 בדצמבר 2021. {{cite web}}:  (עזרה)
↑  "Human Development Indices". Global Data Lab. נבדק ב-15 בדצמבר 2021. {{cite web}}:  (עזרה)
↑  "Achieving common development objectives in Borno State". Mercy Corps. נבדק ב-16 בדצמבר 2021. {{cite web}}:  (עזרה)
↑  Tayo, Teniola (21 באוקטובר 2021). "Maiduguri's economic revival could be a lifeline for Lake Chad Basin". Institute for Security Studies. נבדק ב-16 בדצמבר 2021. {{cite web}}:  (עזרה)
↑  "ISWAP Still Controls Vast Areas of Guzamala in Northeast". 30 ביוני 2022. {{cite web}}:  (עזרה)
↑  Ikenwa, Chizoba (2020-08-13). "List of Natural Mineral Resources Found in Borno State". Nigerian Infopedia (באנגלית אמריקאית). אורכב מ-המקור ב-2022-12-30. נבדק ב-2022-12-30.
| --- | --- |
בקרת זהויות :  NLI: 987007561967105171  BnF: cb119609802 (data)  GND: 4447904-9  LCCN: n78014150  MusicBrainz: 9d57ffa4-023e-454b-8da7-d599d905994c  VIAF: 265015050   WorldCat (עם VIAF): 265015050 
שליטה טריטוריאלית בצפון מערב ניגריה בשנת 2022
אתרוג מורכב

דין אתרוג מורכב לקיום מצוות נטילת ארבעת המינים בחג הסוכות, עומד במרכזה של מחלוקת הלכתית שהתעוררה במחצית השנייה של המאה ה-16, בשאלה אם אתרוג שגדל על עץ מורכב כשר לקיום המצווה, ובמשתמע - האם ניתן לברך על נטילתו, בהיעדר אתרוג אחר, את ברכת המצווה, או שיש בכך משום ברכה לבטלה.
שאלה זו תלויה במספר היבטים הלכתיים, כמו: האם פירות הגדלים על אילן שעבר הרכבה נחשבים כפירות הכנה או הרוכב או כפירות משותפים של שניהם? ולכן - האם ניתן להגדיר פרי שגדל על הרכבה של אתרוג עם מין פרי הדר אחר, כאתרוג הראוי להינטל כאחד מארבעת המינים, לפי המסורת המזהה את "פרי עץ הדר" האמור במקרא כפרי האתרוג. ייתכן גם שפעולת ההרכבה עצמה, כשהיא נעשית על מין אחר, אסורה לפי ההלכה משום איסור כלאיים, ואפשר שביצוע האיסור פוסל את השימוש בפירות אותו אילן לקיום מצוות, בשל הכלל ההלכתי הפוסל מצווה הבאה בעבירה.
לשאלה זו משנה משמעות מאחר שעץ האתרוג חלש מטבעו, והיה נהוג במקומות רבים לחזקו על ידי הרכבתו על כנה של עץ חזק יותר כמו עץ החושחש. הפיתוי לעשות זאת באתרוגים המיועדים למצוות ארבעת המינים היה גדול אף יותר, הפירות המתקבלים מעץ מחוזק, יפים יותר, ובשל כך מבוקשים יותר לשם הידור מצווה, שבמצוות נטילת אתרוג דקדקו בו רבים לאור הצו המקראי ”ולקחתם לכם... פרי עץ הדר” (ספר ויקרא, פרק כ"ג, פסוק מ').
בהיעדר דיון בשאלה זו בספרות ההלכה המוקדמת, נחלקו פוסקי ההלכה בארץ ישראל ובאירופה בתקופה זו בעיקר כשרותו של האתרוג המורכב. גם לאחר שהוכרע בידי רוב הפוסקים שאין לצאת ידי חובה באתרוגים מורכבים, נותרה מחלוקת בדבר אופי האיסור והאם הוא איסור דרבנן או מן התורה. לשאלה האחרונה השלכה ברורה במקרי ספק, שכן לפי כללי הפסיקה המקובלים "ספק דרבנן לקולא" ואילו "ספק דאורייתא לחומרא". שאלה זו התעוררה מחדש בעת פולמוס אתרוגי קורפו במחצית השנייה של המאה ה-19.
רקע

פרק זה לוקה בחסר. אנא תרמו לוויקיפדיה ו.
האפשרות להרכיב עצי פרי הייתה ידועה באזור המזרח התיכון בתקופה שבה פעלו בו חז"ל, היא הייתה בשימוש בחקלאות, והשלכות הלכתיות שלה נידונו כבר בספרות חז"ל: במשנה לגבי דינים רלוונטיים כמו: איסור כלאיים במעשה ההרכבה, איסור הרכבה בשנת שמיטה ודוגמאות נוספות. ובגמרא לגבי חישוב גיל האילן לגבי איסור ערלה כשגיל הכנה והרוכב אינם זהים.
לאור זאת, עובדת ההתעלמות במקורות המוקדמים משאלת כשרות האתרוג המורכב לנטילה ולברכה, דורשת הסבר. מחד, ייתכן שהדבר מלמד על כך שאין חיסרון הלכתי באתרוג המורכב ולכן לא נדרשה התייחסות הלכתית ספציפית; אם לא הרכיבו אתרוגים בתקופת המשנה רק בשל הפסול ההלכתי, בהנחה שאכן האתרוג המורכב פסול, לא היו התנאים והאמוראים נמנעים מלציין את ההלכה שהוא פסול. מאידך, אפשר שלא נהגו להרכיב אתרוגים באותה תקופה ולכן לא נזקקו לשאלה זו. הבוטנאי פרופ' אליעזר גולדשמידט הציע כהסבר להשערה זו, את דעתם של חוקרים מתחום הפיזיולוגיה של הצמח כמו הרברט ג'ון ובר (אנ') ואחרים, לפיה חדרו פירות ההדר האחרים לתחומי המזרח הקרוב רק בימי הביניים. עובדה זו מסבירה היטב את היעדר האפשרות להרכיב אתרוגים בתקופה הרלוונטית.
הדיון ההלכתי

פרק זה לוקה בחסר. אנא תרמו לוויקיפדיה ו.
הדיון ההלכתי > הטיעונים לכשרות האתרוג המורכב

מלבד טענותיהם של המכשירים לאי-תקפותם של טיעוני הפוסלים את האתרוג המורכב, הועלתה בידי רבי יואל סירקיש טענה נוספת: מאחר שטכניקת ההרכבה הייתה מוכרת כבר בעולם העתיק, ומאחר שעץ האתרוג הוא עץ חלש, אך סביר להניח שגם בעבר היו מרכיבים אותו על עצים חזקים יותר, מה גם שלשם מצוות אתרוג ישנו הידור מיוחד באתרוגים נאים בצורתם, וזו תוצאה שניתן להשיג בקלות גבוהה יותר כאשר מרכיבים את האתרוג על כנה של עץ חזק יותר. לאור הנחה זו, יש להסיק מהעובדה ששאלת כשרותם של האתרוגים המורכבים לא עלתה לדיון בין הפוסקים עד המאה ה-16, שהיה ברור עד אז לכולם שאין כל בעיה באתרוגים אלו ושהם כשרים למהדרין.
לקריאה נוספת

פרק זה לוקה בחסר. אנא תרמו לוויקיפדיה ו.
הראי"ה קוק, עץ הדר, ירושלים תרס"ז, תשמ"ה ותשמ"ו.
אליעזר גולדשמידט, בעיית האתרוג המורכב וטיבם של האתרוגים המצויים בימינו, תחומין, ב, תשמ"א, עמ' 135–145
משה רענן, כשרות אתרוגים מורכבים: היבטים הלכתיים וביולוגיים. בתוך: ובחג הסוכות, 2011, עמ' 257–30.
Elisabetta Nicolosi, Stefano La Malfa, Mohamed El-Otmani, Moshe Negbi, and Eliezer E. Goldschmidt, or the Authentic Citron (Citrus medica L.): Historic and Genetic Analysis, HortScience December 2005 40:1963-1968, ‏ (Full Text (PDF)
הערות שוליים

↑  משנה, מסכת כלאים, פרק א', משנה ד'.
↑  משנה, מסכת שביעית, פרק ב', משנה ו'.
↑  דברי רבי אבהו בתלמוד בבלי, מסכת סוטה, דף מ"ג, עמוד ב'.
↑  גולדשמידט, בעיית האתרוג המורכב וטיבם של האתרוגים המצויים בימינו, להלן בפרק "לקריאה נוספת".
↑  H.J. Webber, W. Reuther & H.W. Lawton; History and Development of the Citrus Industry in: The citrus industry (W. Reuther, L.D Batchelor & H.J. Webber, eds) Volume 1, pp 1 - 39 Revised ed. (1967) University of California Berkley.
↑  לפי שמואל טולקובסקי, (פרי עץ הדר - תולדותיו בתרבות העמים בספרות, באמנות ופולקלור מימי קדם עד זמננו. ירושלים: מוסד ביאליק, 1966, עמ' 307) היו נפוצים באזור כבר בתקופה הרומית, חושחש, תפוז ולימון. אך גולדשמידט מציין כי דבריו אינם מקובלים על כלל החוקרים. גולדשמידט מחזק את ההשערה שמיני הדרים אחרים לא היו בנמצא, גם מדברי הגמרא (תלמוד בבלי, מסכת סוכה, דף ל"א, עמוד א'): ”לא מצא אתרוג לא יביא לא פריש ולא רימון ולא דבר אחר”, לדבריו יש להסיק מכך שלא נשללו הדרים אחרים הקרובים יותר אל האתרוג, שאלו לא היו בנמצא.
↑  שו"ת הב"ח, סימן קלו.
בלדווין השני, מלך ירושלים

בלדווין השני עם מייסדי מסדר אבירי היכל שלמה. כתב יד מאויר מהמאה ה-13, מבוסס על כתבי ההיסטוריון ויליאם מצור
הכתרתו של בלדווין השני
בלדווין מבורק (בצרפתית: Baldwin du Bourcq; נפטר ב-21 באוגוסט 1131) היה רוזנה השני של רוזנות אדסה ומלך ממלכת ירושלים השלישי.
ביוגרפיה

בלדווין היה בנם הבכור של הוגו דוכס רֶתֶל ואשתו מליסנדה, בתו של גי (גווידו) הראשון ממונלרי. הוא נחשב כבן דודם של גוטפריד מבויון ובלדווין מבולון, אולם הוא לבטח לא היה בן של אחד מדודיהם, והקרבה האמיתית ביניהם מעולם לא התגלתה. בעת ההתארגנות למסע הצלב הראשון עזב בלדווין את ביתו והצטרף בשנת 1096 לגוטפריד ובלדווין כאחד ממנהיגי המסע.
ביוגרפיה > רוזן אדסה

לאחר מסע הצלב הראשון הפך בלדווין מבולון לרוזן אדסה, בעוד בלדווין מבורק חבר לבוהמון מטרנטו, נסיך נסיכות אנטיוכיה ושירת תחתיו כשגריר מקשר בין אנטיוכיה ואדסה. בשנת 1100 עם נפילתו של בוהמון בשבי הטורקים הדנישמנדים מונה בלדווין מבורק לעוצר הנסיכות, אולם כעבור זמן קצר הוא נבחר לרוזן אדסה לאחר שבלדווין מבולון התמנה כמלך ירושלים בעקבות מותו של אחיו גוטפריד.
בשנת 1101, בהתאם למדיניות הנהוגה באותה התקופה לפיה שליט זר נושא בת אצולה מקומית כדי לחזק את הקשר עם נתיניו, נשא בלדווין לאישה את מורפיה ממליטנה, ביתו של הנסיך הארמני גבריאל ממליטנה. הוא עזר בגיוס הכופר לשחרור בוהמון מהכלא הטורקי, וזאת מפני שהעדיפו על פני אחיינו ומי שהחליף אותו כעוצר באנטיוכיה, טנקרד.
בשנת 1102 הגיש בלדווין מבורק את עזרתו לבלדווין מלך ירושלים בקרב מול המוסלמים המצרים באשקלון. בשנת 1104 פלשו המוסלמים הסלג'וקים לאדסה, ובלדווין, מתוגבר בחיל משלוח מנסיכות אנטיוכיה, יצא לעומתם בראש צבאו. בקרב שהתפתח, אשר מכונה קרב חרן, נחלו הצלבנים מפלה עצומה ובלדווין עצמו נפל בשבי. את מקומו כרוזן אדסה מילא טנקרד כעוצר. לאחר שוך הקרבות העדיפו טנקרד ובוהמון להחליף את השבויים המוסלמים שבידיהם תמורת כסף, ולא תמורת שחרורו של בלדווין, שהוחזק בשבי בעיר מוסול עד לשנת 1108, אז שוחרר תמורת 60,000 דינרים אותם שילם ז'וסלין מקורטני. לאחר שובו של בלדווין לאדסה סירב טנקרד לפנות את מקומו כשליט, ובלדווין ריכז סביבו את תמיכתם של הביזנטים, הארמנים ואפילו הסלג'וקים, והכריח את טנקרד בכח הזרוע לוותר על כיסאו. בשנת 1109 לאחר שהשלים בלדווין עם טנקרד, נלחמו השנים בקרבות הכיבוש של טריפולי.
ביוגרפיה > מלך ירושלים

עם מותו של בלדווין הראשון בשנת 1118 הוצע כתר המלך לאחיו הגדול, אוסטס השלישי, אולם האחרון התעכב בקבלת ההחלטה האם לעזוב את צרפת ולבוא למלוך בירושלים. בזמן זה הפעיל ז'וסלין מקורטני לחץ רב להעביר את המלכות לידיו של בלדווין, וזאת חרף גירושו של ז'וסלין מאדסה על ידי בלדווין רק חמש שנים קודם לכן. לאחר שאוסטס סירב לקבל את הכתר, הוכתר בלדווין מבורק ב-14 באפריל 1118 כבלדווין השני, מלך ירושלים. זמן קצר לאחר ההכתרה פלשו אל הממלכה בו זמנית כוחות סלג'וקים מסוריה וכוחות פאטימים ממצרים. בלדווין, בהראותו נכונות ומוכנות להגנה על ממלכתו החדשה, הניס את הפולשים ללא קרב.
בשנת 1119 פלשו הסלג'וקים לנסיכות אנטיוכיה ובלדווין יצא צפונה בראש צבאו להגיש את העזרה הנדרשת. רוג'ר מסלרנו, עוצר נסיכות אנטיוכיה לא המתין להגעת התגבורת ויצא לקרב אותו כינו הצלבנים מאוחר יותר "קרב אגר סאנגויניס" ("שדה הדם"). על אף המפלה האיומה שנחל הצבא האנטיוכי, העיר שוקמה בעזרתו של בלדווין שמינה את עצמו לעוצר, ושנה אחת מאוחר יותר הדף בלדווין את הסלג'וקים הרחק מהנסיכות.
בשנת 1120 כינס בלדווין את "מועצת שכם" בה ניסח את חוקיה הראשונים של הממלכה וקיבע את מעמדם החוקי של המסדרים הצבאים בה.
בשנת 1122 נפל ז'וסלין מקורטני, מחליפו של בלדווין כרוזן אדסה, בשבי המוסלמי. בלדווין מיהר לאדסה ומינה עצמו כעוצר ברוזנות, אולם זמן קצר לאחר מכן, בעודו מסייר לאורך גבולות הרוזנות נפל גם הוא בשבי המוסלמי. אוסטס גרנייה מונה כעוצר ממלכת ירושלים והדף בהצלחה מתקפה מצרית שניסתה לנצל את העדרו של המלך. בשנת 1124 נמלטו ז'וסלין ובלדווין מהשבי בעזרתם של הארמנים.
לאחר שובו לירושלים כינס בלדווין את כוחות הצלבנים בכל הטריטוריות הנוצריות ויצא אל מול הסלג'וקים בקרב עזאז. למרות עדיפותם המספרית של הסלג'וקים הצליח בלדווין להכריעם בקרב, וחידש את הגדולה הצלבנית של הימים שלפני קרב "שדה הדם". אלמלא מאבקים פנימיים שניטשו בין אנטיוכיה ואדסה היה מתאפשר כיבוש העיר חלב בידי בלדווין. מכל מקום, זמן קצר לאחר מכן התאחדו חלב ומוסול תחת שלטונו של הסולטאן זנגי בשנת 1128, והרעיון לכיבוש חלב נגנז. מאחר שלא עמדו לרשותו האמצעים לכיבוש חלב או מוסול, פנה בלדווין בשנת 1129 למתקפה על דמשק בה שיתף פעולה עם האבירים הטמפלרים, אולם בהתקפה זו לא זכה לאף הצלחה.
אחד ממובילי ההתקפה על דמשק היה חתנו של בלדווין פולק החמישי מאנז'ו. בלדווין ואשתו מורפיה לא הולידו אף לא בן זכר אחד, אולם במרוצת השנים נולדו לזוג ארבע בנות: מליסנדה, אליס, הודיירנה ואיובטה. בשנת 1129 הכריז בלדווין על מליסנדה כיורשתו החוקית וסידר את נישואיה לפולק. בנותיו האחרות אליס והודיירנה נישאו לשליטי המדינות הצלבניות בוהמון השני מאנטיוכיה (אנ') ורמון השני מטריפולי בהתאמה. בתו הצעירה, איובטה, הפכה לנזירה ושרתה ככזאת במנזר של כנסיית סנטה אנה. בהמשך היא קודמה לתפקיד אם המנזר על שם לזרוס הקדוש בבית עניה.
בשנת 1131 נפל בלדווין למשכב ומת ב-21 באוגוסט של אותה השנה. הוא נקבר בכנסיית הקבר בירושלים וקברו השתמר שם עד לשרפה שהתחוללה במקום בשנת 1808, אז הוסר הקבר במסגרת עבודות שיקום שערכה במקום הכנסייה היוונית-אורתודוקסית. בתו מליסנדה עלתה לשלטון תחתיו והוכתרה יחד עם פולק בעלה ב-14 בספטמבר שנת 1131.
ויליאם מצור תיאר את בלדווין כ"אדם אדוק הניכר בנאמנותו ובניסיונו העצום בתחום הצבאי" והוסיף כי הוא זכה לקבל את הכינוי "הקוצני".
ראו גם

היסטוריה של ממלכת ירושלים
לקריאה נוספת

יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; הספר זכה בפרס ישראל בתרגומו לצרפתית בפרס האקדמיה הצרפתית.
יהושע פראוור, הצלבנים - דיוקנה של חברה פיאודלית, מוסד ביאליק, מהדורה ראשונה 1975, מהדורה שנייה מורחבת ומתוקנת 1985
Steven Runciman, A History of the Crusades, Cambridge university press, 1952 ISBN 0521061628
Christopher Tyerman. God's war: a new history of the Crusades Harvard University Press, 2006
דמותו של בלדווין השני על מטבע
בירדמן (ראפר)

| --- | --- |

בריאן מופיע בפסטיבל סאמר ג'אם של תחנת הרדיו Hot 97 בשנת 2007
 לידה:  15 בפברואר 1969 (בן 55) ניו אורלינס, ארצות הברית 
 שם במה:  Birdman 
 מוקד פעילות:  ניו אורלינס, לואיזיאנה, ארצות הברית
 תקופת הפעילות:  מ-1989
 עיסוק:  זמר
 סוגה:  ראפ, היפ-הופ
 חברת תקליטים:  קאש מאני, ריפבליק, יוניברסל ריפבליק
 שיתופי פעולה בולטים:  ביג טיימרס, קאש מאני מיליונרס, די ג'יי חאלד, דרייק, ליל ויין, מאק מיין, ריק רוס, טי-פיין
 פרסים והוקרה:  פרס בחירת הצופים של BET (2007) 
 birdmanstunna.com
 פרופיל ב-IMDb
 
בריאן ויליאמס (באנגלית: Bryan Williams; נולד ב-15 בפברואר 1969), הידוע גם תחת שמות הבמה: בירדמן (Birdman) או בייבי (Baby) הוא ראפר, מפיק ויזם אמריקאי. ייסד יחד עם אחיו רונלד "סלים" ויליאמס את חברת התקליטים קאש מאני רקורדס והיה חבר בצמד הראפ ביג טיימרס. ב-2012 הדו-שבועון פורבס העריך שהונו של בריאן הוא 125 מיליון דולר. ב-2013 בריאן הגיע למקום חמישי ברשימת כוכבי ההיפ הופ שהרוויחו הכי הרבה בשנת 2013, כשב-2013 הרוויח 21 מיליון דולר.
קריירה מוזיקלית > 1997 – 2004: ביג טיימרס ותחילת קריירת הסולו

ב-1997 בריאן הקים את הצמד ביג טיימרס יחד עם המפיק והדי ג'יי מאני פרש. ב-1998 ביג טיימרס הוציאו לאור את אלבום הבכורה שלהם, "?How Ya Luv That". ב-2000 יצא לאור אלבומם השני, "I Got That Work", אשר הוכתר כאלבום פלטינה על ידי איגוד תעשיית ההקלטות האמריקאי; כמו כן, בשבוע הראשון לצאת האלבום נמכרו כ-187 אלף עותקים של האלבום.
ב-26 בפברואר 2002 בריאן הוציא לאור את אלבום הסולו הראשון שלו, שנקרא "Birdman", תחת הכינוי "בייבי". באלבום התארחו אומנים שונים, כמו: ג'רמיין דופרי, ליל ויין, פאף דדי, טוני ברקסטון, הנפטונז, סוויז ביטס ועוד. באפריל 2002 יצא לאור אלבומם הרביעי של ביג טיימרס, "Hood Rich", אשר הוכתר כאלבום פלטינה.
בשנת 2004 ביג טיימרס התפרקו, לאחר הפירוק בריאן שינה את הכינוי שלו מ"בייבי" ל"בירדמן".
קריירה מוזיקלית > 2005 – היום

בשנת 2005 שיחק בסרט הקומדיה "סלון יופי" בכיכובה של קווין לטיפה.
בשנת 2006 בריאן וליל ויין הוציאו יחד את האלבום "Like Father, Like Son". האלבום הוכתר כאלבום זהב והגיע למקום ה-6 במצעד בילבורד 200. ב-2007 בריאן הוציא לאור את אלבום הסולו הרביעי שלו, "5 * Stunna", שכלל את הסינגלים: "Pop Bottles", "100 Million" ו-"I Run This".
באוקטובר 2009 בריאן התראיין עם טים ווסטווד, הוא התייחס ליחסים בינו לבין ליל ויין: "הוא הילד שלי, גבר. אני אהרוג ואמות בשבילו". ב-23 בנובמבר 2009 בריאן הוציא לאור את האלבום "$$Pricele", שבו התארחו האומנים: מאק מיין, דרמה בוי, ניקי מינאז', ליל קים, גוצ'י מיין, דרייק, ג'יי שון ועוד.
ב-23 ביולי 2013, בריאן שיתף פעולה באלבום קומפילציה של YMCMB (קיצור של Young Money Cash Money Billionaires; האומנים שחתומים בחברות התקליטים: יאנג מאני וקאש מאני רקורדס), שנקרא "Rich Gang".
עסקים אחרים > עסקי נפט

בתחילת 2010, בריאן הקים יחד עם אחיו רונלד חברה לאיתור גז ונפט, שנקראת ברונלד נפט וגז (באנגלית: Bronald Oil and Gas, LLC ; ברונלד הוא קיצור של השמות הפרטים של שני האחים). בריאיון למגזין אוזון בריאן אמר שהוא בעסקי הנפט בין 4 ל-5 שנים ושהוא מרוויח מהעסקים הללו. על פי האתר של החברה, מסוף 2011 החברה אינה פעילה.
בעיות משפטיות

בנובמבר 2007, בריאן נעצר והואשם בגין אחזקת מריחואנה.
באוקטובר 2009 בריאן וליל ויין נתבעו על ידי תומאס מראשולו (Thomas Marasciullo) בגין הפרת זכויות יוצרים. תומאס האשים את ויין ובריאן על כך שהשתמשו בקול שלו ללא רשותו בשירים שלהם.
דיסקוגרפיה > אלבומי אולפן

1993 - I Need a Bag of Dope (כ-"B-32")
2002 - Birdman
2005 - Fast Money
2007 - 5 * Stunna
2009 - Priceless
דיסקוגרפיה > אלבומי שיתוף פעולה

2006 - Like Father, Like Son (עם ליל ויין)
2013 - Rich Gang (עם YMCMB)
הערות שוליים

↑  Hip-hop's Wealthiest Artists
↑  Birdman > Biography
↑  Big Tymers: Biography
↑  Birdman: I'd Kiss Lil Wayne Again
↑  Six Unusual Rapper Side Hustles - Page 5 of 7 - XXL
↑  Baby, A.K.A. Birdman, Arrested For Marijuana Possession
↑  Rapper Wayne sued over copyright
| --- | --- |
בקרת זהויות :  BnF: cb16551308q (data)  GND: 135330696  ISNI: 0000 0000 7999 639X  LCCN: no2003024148  MusicBrainz: dcf5807c-ef1f-4291-b452-6824080ecac4  SUDOC: 078062314  VIAF: 63692121   WorldCat (עם VIAF): 63692121 
תמונת מעצר של בריאן מנובמבר 2007
בברי אדמה

| בברי אדמה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: בברי אדמה
שם מדעי
 Pellorneidae ‏Delacour, 1946

בברי אדמה (שם מדעי: Pellorneidae) היא משפחה של ציפורי שיר הקרובה לטימליים ובעבר הייתה תת-משפחה שלה אך הופרדה ממנה.
ציפורים אלה חיים באזורים הטרופיים בעולם הישן ובעיקר בדרום אסיה ובדרום-מזרח אסיה. הם מזכירים במראם קיכליים, עורבנים או סבכיים.
אלו ציפורים בגודל בינוני המצויים רוב הזמן על הקרקע והם בעלי רגליים חזקות ואצבעות ארוכות. הם מגוונים בצבעם, כשהרוב חומים-בהירים אך בעלי נוצות רכות ואין להם הרבה קישוטים. הם בעלי כנפיים מעוגלות וראשים כהים עם עיניים גדולות. הם חיים ביערות, ביצות וערבות וגם באזורים יבשים יותר. מזונם העיקרי הוא חרקים אך גם כמה פירות והמינים הגדולים יאכלו גם חולייתנים קטנים.
סוגים

Alcippe - לעיתים משוייכת למשפחה עצמאית
Ptilocichla
Napothera
Gampsorhynchus
סוג ומין יחיד Ptyrticus turdinus
Illadopsis
Jabouilleia
Rimator
Malacocincla
Malacopteron
Trichastoma
סוג ומין יחיד Kenopia striata
Graminicola
Pellorneum
ביטפופ

| --- | --- |

 מקורות סגנוניים:  צ'יפטיון • סינת'פופ • אלקטרופופ • אלקטרוניקה • גל חדש • משחקי וידאו
 מקורות תרבותיים:  שנות ה-90 – שנות ה-2000 (עשור), ארצות הברית, אוסטרליה, יפן ואירופה
 מוצא:  ארצות הברית, יפן, אירופה, אוסטרליה 
 כלים:  סינתיסייזר • זמרה • גיטרה בס • שבב קול • מחשב אישי • תופים אלקטרוניים
 נושאים קרובים
 קאוואיי פיוצ'ר באס • נינטנדוקור
 
ביטפופ (באנגלית: Bitpop) הוא סוג של מוזיקה אלקטרונית ותת-סוגה של מוזיקת צ'יפטיון, שבה לפחות חלק מהמוזיקה נעשה באמצעות שבבי הקול (אנ') של מחשבים ישנים של 8-ביט (אנ') (או 16-ביט (אנ')) וקונסולות משחקי וידאו.
מאפיינים

בין המערכות בהן נעשה שימוש כוללות מחשב מדגם אטארי 8-ביט, קומודור 64, Nintendo Entertainment System ואמיגה. הצלילים המופקים ממערכות אלו ניתנים לשילוב בכל רמה עם כלי נגינה שונים, כגון גיטרה ותופים, סינתיסייזרים מודרניים ומכונות תופים, או שירה ואפקטים קוליים.
היסטוריה

כאשר יוצרים מוזיקת ביטפופ ישנו שימוש בציוד ישן וחדש, ולעיתים קרובות נוצר צליל שאינו כמו צ'יפטיון על אף שהוא מכיל צלילי 8-ביט. לדוגמה, הפקת ביטפופ עשויה להיות מורכבת כמעט כולה מצלילים של 8-ביט, אך עם שירה בלייב, או צלילי גיטרות בלייב. אחד מחלוצי מוזיקת הביטפופ היו Welle:Erdball (אנ') שעשו שימוש רב בהפקה הזו.
הערות שוליים

↑  Chiptunes Music Genre Overview, AllMusic (באנגלית)
↑  Chiptunes Music Artists, AllMusic (באנגלית)
בלוק 10

בלוק 10 כיום
בלוק 10 היה אגף במחנה הריכוז אושוויץ I שבו ערכו רופאים נאצים ניסויים על אסירים ואסירות יהודים. הניסויים הרפואיים בבלוק 10 נעו מבדיקות של חשיפת עור האסיר לכימיקלים שונים ועד להזרקה קטלנית של פנול ללב הנבדק לצורך המתתו המידית ועריכת ניתוח על גופתו.
בלוק 10 היה אומנם בשטח המחנה בו שוכנו גברים, אולם רוב הניסויים הרפואיים נערכו בו על נשים. הרופאים העיקריים שעבדו בבלוק 10 היו קרל קלאוברג, הורסט שומאן, אדוארד וירטס, ברונו ובר ואוגוסט הירט. לכל אחד מהם היו שיטות משלו לעריכת ניסויים אכזריים בגוף האסירים. גם ד"ר מנגלה ערך ניסויים בבלוק 10 ולכן הוא כונה לעיתים קרובות "הבלוק של מנגלה".
הרופאים

קרל קלאוברג - התמקד בניסויי עיקור בנשים על ידי זריקות.
הורסט שומאן - מושאי הניסוי שלו היו אסירות ואסירים בריאים בשנות העשרה המאוחרות שלהם או בתחילת גילאי העשרים, עליהם ערך ניסוי עיקור באמצעות קרני רנטגן. הנשים הונחו בין שני משטחים שלחצו אותן מהגב ומהבטן. הוא הציב את איבר מינם של האסירים ואת כיס האשכים שלהם על גבי משטח מיוחד. כוויות קרינה ונזק למעיים היו התוצאות השכיחות ביותר של ניסוייו.
ראו גם

בלוק 11
בלוק 24
בלוק 31
ניסויים רפואיים בבני אדם בתקופת השואה
ניסויי מנגלה בתאומים
בלוצ'יסטן

ערך זה עוסק בחבל ארץ דרום מרכז אסיה. אם התכוונתם למשמעות אחרת, ראו .
הקבוצות האתניות המשמעותיות בפקיסטן וסביבתה. בוורוד: בלוצ'יסטן
בלוצ'יסטן הוא חבל ארץ המאוכלס על־ידי הבלוצ'ים, קבוצה אתנית־לשונית דוברת בלוצ'ית (אנ'), בדרום־מערב פקיסטן (5–6.5 מיליון דוברים), דרום־מזרח הרפובליקה האסלאמית של איראן (1.5–2 מיליון דוברים), ובדרום אפגניסטן (פחות מ־200,000 דוברים).
מבחינה גאוגרפית כוללת בלוצ'יסטן את דרום־מזרח הרמה האיראנית (אנ'), שפלות החוף הצחיחות של מכראן (אנ') בצפון־מזרח המפרץ הפרסי וצפון הים הערבי עד קראצ'י, וחלקים מאגן האינדוס המערבי. מבחינת מחוזות מנהליים נכללת בלוצ'יסטן בפקיסטן במחוז בלוצ'יסטן (מכוויתה ודרומה) וחלקים קטנים מסינד ופנג'אב, באיראן מחוז סיסתאן ובלוצ'סתאן וחלקים מהמחוזות כרמאן והורמוזגאן, ובאפגניסטן את דרום המחוזות נימרוז, הלמנד וקנדהאר.
השם "בלוצ'יסטן" לא היה בשימוש לפני הכיבוש הבריטי של האזור.
ראו גם

בלוצ'ים
בלוצ'ים באיראן
בלוצ'יסטן (מחוז)
סיסתאן ובלוצ'סתאן
הערות שוליים

1 2 3  Martin Axmann, "Baluchistan and the Baluch people", in: Kate Fleet, Gudrun Krämer, Denis Matringe, John Nawas, Everett Rowson (eds.), Encyclopaedia of Islam (3rd ed.), Brill Online, 2019
| --- | --- |
בקרת זהויות :  NLI: 987011383048005171  GND: 4005457-3  LCCN: sh85011394  TDVİA: belucistan 
ערך זה הוא קצרמרבנושא גאוגרפיה של אסיה ובנושא קבוצות אתניות. אתם מוזמנים לתרום לוויקיפדיה ו.
ביטרבאלן

| --- | --- |

 
 מאכלים
 סוג:  מנה על בסיס בקר 
 
ביטרבאלן (בהולנדית: Bitterballen) (הרבים של bitterbal, מילולית כדור מר) הם חטיף הולנדי מבוסס בשר, המיוצר על ידי הכנת נזיד סמיך מאוד מעובה ברביכה וציר בקר ועמוס בנדיבות בבשר.